168 
(Tringa canutus.) 
den bort. Udenfor Yngletiden skal den mest holde sig til de 
yderste Øer. Redeplads skal den have ved Bunden af Fjordene. 
Fra Julianehaab har Museet i 1847 modtaget to Skind. 
Paa en af Øerne udfor Arsuk bleve to unge Fugle skudte 17de 
August 1893, som Helms meddeler. Arten var ukjendt for en Del 
af Grønlænderne paa Stedet; den kommer vist sjelden dér. 
I Smallesund, mellem Arsuk og Frederikshaab, blev der, efter 
Helms, skudt to unge Fugle 29de August 1893. Baade ved Arsuk 
og ved Smallesund vare de kun sete enkeltvis, ikke 1 Flok. 
Fra Fiskenæs haves i Museet i Kjøbenhavn et Skind af en 
ung Fugl, modtaget i 1841. 
Paa de yderste Øer ved Godthaab synes den, efter Holbøll, at 
komme hvert Foraar paa Vandring. 
Fencker nævner i 1881 tre som skudte ved Ikamiut ved Egedes- 
minde. 
Skind fra Christianshaab haves i Museet. 
Mellem Jakobshavn og Umanak skal den, efter Vahl, som med- 
delt af Reinhardt sen., være særlig almindelig. — Fra Jakobshavn 
haves i Museet et Skind i Sommerdragt fra 12te Juni 1851. 
Til Godhavn skal den efter Holbøll komme først 1 Juni, i 
Sommerdragt. Et Skind derfra modtaget i 1838, haves i Museet, 
og andre ere indsendte fra September 1859 og 60 og fra 68. 
Fencker nævner den fra samme Sted i 1879. (Et Æg, der mentes 
at være af denne Art, fra Disko, er nævnet af Seebohm, Chara- 
driidæ, p. 424, og The Ibis, 6 ser., vol. V, 1893, p. 263.) 
Paa Hare-Ø Nord for Disko nævner Sabine den som skudt i 
Juni 1818. 
Ved Upernivik er den, efter Fencker, ikke ualmindelig Foraar 
og Efteraar.. Han nævner den fra Søndre-Upernivik, Upernivik, 
Augpalartok og Kagsersuak, jevnlig 1 Aarene 1885—89, tidligst i 
Begyndelsen af Juni. 1 de sidste Dage af August 1889 var den 
talrig paa Vandring mod Syd. [ 
Fra Tukto-Valley ved Inglefield-Bugt nævner Stone flere som 
skudte 23de August 1891 og mellem 22de Juni og 22de Juli 1892, 
de fleste i Yngledragt, en hålvvoxen Unge. 
Ved Sorfalik, Syd for Port Foulke, saa Bessels en enkelt 
gammel Fugl ved en Bæk 3dje Juni 1873. 
Ved Port Foulke, inde i Landet, saa Coppinger, efter hvad 
Feilden meddeler, 28de Juli 1875 sex Islandske Ryler, der søgte 
Føde ved en Bæk; en Han 1 Yngledragt blev skudt. 
